रोहतास पत्रिका/नई दिल्ली(रवि प्रशांत):
दुनिया के सबसे पुराने लोकतंत्र के चुनाव का रिजल्ट अब कुछ घंटो में साफ हो जाएगा। इस चुनावी रेस में डेमोक्रेटिक पार्टी के उम्मीदवार बाइडन आगे हैं तो वहीं ट्रंप अब इस रेस से लगभग आउट होते दिख रहे हैं, हालांकि ट्रंप हार मानने को तैयार नहीं हैं। अब लोग ऐसा कयास लगा रहे हैं कि ट्रंप अगर हार गए तो भारत के लिए प्रॉब्लम हो सकती है। प्रॉब्लम से पहले हमें समझना होगा कि क्या भारत के लिए ट्रंप सही साबित हुए? डोनाल्ड ट्रंप पिछले चुनाव में उन्होने नारा दिया था अमेरिका फर्स्ट और तब से डोनाल्ड ट्रंप की जो भी पॉलिसी रही वो अमेरिका के इर्द गिर्द घूमती रही।
मोटे तौर पर देखा जाए तो ट्रंप एक व्यापारी है और सबसे पहले खुद वो अपनी हित देखेंगे और एक अमेरिकी होने के नाते देखना भी चाहिए। लेकिन हमें ये समझना होगा कि क्या भारत के लिए उन्होंने कुछ किया? ट्रंप सत्ता में आते ही भारत को जीएसपी (जेनारालिज्ड सिस्टम ऑफ प्रिफरेंस) से हटा दिया यानी कि भारत जो अमेरिका में सामान बेचता था उस पर टैक्स लगा दिया,(ड्यूटी टैक्स लगा दिया गया ) इससे भारत 6 बिलियन डॉलर के नुकसान में चला गया। हालांकि आज भी हमारा व्यापार अमेरिका से सरप्लस में है।
डोनाल्ड ट्रंप ने ईरान से न्यूक्लियर डील कैंसल करके और ईरान पर कई पाबन्दी लगा दी, जिसका खामियाजा भारत को भुगतना पड़ा। भारत और ईरान के रिश्तों में हल्की खाई बन गई। भारत सबसे सस्ता तेल ईरान से ही खरीदता था लेकिन अमेरिका के काट्सा कानून लाने के बाद मजबूरन भारत को ईरान से तेल लेना बन्द करना पड़ा। अमेरिका ने सीधे तौर पर कह दिया कि अगर आप ईरान के साथ कोई भी व्यापार करते हैं तो अमेरिका के तरफ से दिए जाने वाले आर्थिक मदद पर रोक लगा दी जाएगी।
भारत और अमेरिका के बीच डिफेंस डील तेजी से बढ़ी, जिसका नतीजा ये रहा कि, जो हमने 2005 में 400 मिलियन का व्यापार किया करते थे वो आज 18 बिलियन डॉलर हो चुका है, अफसोस हमारा पुराना मित्र रूस पीछे छूट गया, भारत ने रूस से S-400 मिसाइल डील करार की, जिसका खुलकर अमेरिका ने विरोध किया था और आज भी S-400 मिसाइल का क्या स्टेटस है अबतक कोई जानकारी नहीं है। हालांकि ट्रंप ने भारत को हर अंतरराष्ट्रीय मंच पर समर्थन दिया चाहे वो कश्मीर का मामला हो या नागरिकता संशोधन कानून। ऐसे कई मौके पर ट्रंप को झूट बोलते हुए भी पकड़ा गया है, अगर आपको याद होगा तो, जब पाकिस्तान के प्रधानमंत्री इमरान खान अमेरिका दौरे पर थे तब डोनाल्ड ट्रंप ने इमरान खान से कहा कि कश्मीर को लेकर हमारी मोदी से बात हुई है, जिसके बाद विदेश मंत्रालय ने सिरे से नाकार दिया था।
ट्रंप कब क्या बोल दे उन्हें खुद नहीं मालूम। ट्रंप हमेशा अपने फायदे के चक्कर में रहे, उन्होंने भारत और चीन पर आरोप लगाते हुए पेरिस जलवायु समझौते से खुद को बाहर कर लिया। ट्रंप के कार्यकाल में चीन से अच्छे संबंध नहीं रहे और ट्रंप हमेशा चीन को हर मोर्चे पर घेरते रहे लेकिन इसके पीछे सिर्फ अमेरिका का हित छिपा है। चीन के विकास की रफ्तार, अमेरिका को बिल्कुल पसंद नहीं आ रहा है और आने वाले समय में ऐसा हो भी सकता है कि चीन कहीं अमेरिका से आगे निकल नहीं जाए, इसलिए ट्रंप चीन को लेकर आक्रमक रहे।
चीन और अमेरिका के बीच में भारत का क्या रोल है?
एशिया में चीन को जवाब देने वाला एकमात्र देश भारत ही है, जिससे हमेशा अमेरिका को भारत की जरूरत पड़ेगी। ये भी एक ट्रंप की रणनीति का हिस्सा ही है इसलिए वो भारत के करीब आए। हालांकि आपको बता दे कि अगर जो बाइडेन राष्ट्रपति के चुन कर आते भी है तो मजबूरन उन्हें भी इस पॉलिसी पर ही टिका रहना होगा। अमेरिका कभी नहीं चाहेगा कि हमसे कोई आगे निकले। भारत को भी अमेरिका के साथ की अंतराष्ट्रीय मंचो पर चीन को घेरने के लिए जरूरत पड़ेगी। ऐसे में इस रणनीति को बनाए रखना दोनों देशों की मजबूरी रहेगी।
जो बाइडेन के आने से क्या बदलाव होगा?
जो बाइडेन डेमोक्रेटिक पार्टी के नेता है और सेक्युलरिज्म में विश्वास रखते हैं, उन्होंने भारत में लाए गए नागरिकता संशोधन कानून एवं कश्मीर को लेकर नाराजगी जताई थी। हालांकि इस मामले में ट्रंप घुमा फिराकर भारत को समर्थन दिया था। अगर आप जो बाइडेन के वेबसाइट को देखेंगे तो वहां साफ और मोटे अक्षरों में कश्मीर और सीएए को लेकर असहमति जताया गई है। ऐसे में भारत के लिए टेंशन बढ़ सकती है लेकिन इस बयान के पीछे भी एक कारण है।
जो बाइडेन के लगभग कोर वोटर्स बाहर के देशों से आकर अमेरिका में बसे नागरिक हैं, शायद इसलिए बाइडेन ने ऐसा बयान दिया हो। हालांकि इतना बड़ा कुछ होते नहीं देखा जाएगा। अगर जो बाइडेन जीत भी जाते हैं तो विदेश नीति में थोड़ा बहुत बदलाव देखने को मिलेगा। भारत और अमेरिका के रिश्ते ओबामा के समय से बेहद मजबूत हुए हैं और जो बाइडेन भी ओबामा के रास्तों पर ही चलने की कोशिश करेंगे।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva